Nuut vir jong diereliefhebbers – Hoezit 5: Die wonderwêreld van voëls deur Fanie Viljoen en Jaco Jacobs | LAPA Uitgewers
Nuut vir jong diereliefhebbers – Hoezit 5: Die wonderwêreld van voëls deur Fanie Viljoen en Jaco Jacobs
by LAPA Uitgewers on Oct 12th, 2015 Tweet
Hoezit 5: Die wonderwêreld van voëls deur Fanie Viljoen en Jaco Jacobs is nou beskikbaar op LAPA se rakke:
Hoe kry party voëls dit reg om duisende kilometer te vlieg sonder om te verdwaal? Watter voël se oë is groter as sy brein? Hoe groot is die wêreld se kleinste voëlsoort?
Jy sal al die antwoorde in hierdie fantastiese feiteboek kry! Met 48 bladsye propvol prettige feite, volkleurfoto’s en hope aktiwiteite, speletjies en kopkrappers waarmee jy die wonderwêreld van voëls kan verken, is hierdie boek gewaarborg om jong diereliefhebbers se tone te laat omkrul van lekkerkry!
Hoezit! is ’n nuttige vriend in die klaskamer – en boonop vet pret. Die tydskrifformaat van Hoezit! het onlangs plek gemaak vir ’n interaktiewe webtuiste propvol inligting en vermaak. En die goeie nuus is dat LAPA nou Hoezit! in bekostigbare boekvorm uitgee – met splinternuwe temas en aktiwiteite wat perfek is vir skooltake en sal sorg vir ure se prettige vermaak by die huis.
Nog boeke in die Hoezit!-reeks: Hoezit 1: Die wonderwêreld van soogdiere, Hoezit 2: Walvisse en dolfyne, Hoezit 3: Die wonderwêreld van reptiele en amfibieë en Hoezit 4: Die wonderwêreld van goggas.
Trefferboeke soos Betower, BreinBliksem, Onderwêreld en die Nova-wetenskap-fiksiereeks het van Fanie Viljoen ’n huishoudelike naam gemaak. Fanie het in Welkom grootgeword. Afgesien van sy bekroonde skryfwerk vir kinders en jong-mense, is hy ook ’n kunstenaar en kinderboekillustreerder wat al aan verskeie uitstallings deelgeneem het. Sy boeke BreinBliksem en Onderwêreld is met die Sanlamprys vir Jeuglektuur bekroon, Betower was die naaswenner in LAPA se jeugromankompetisie, en hy het al ’n rits ATKV-Woordveertjies ingepalm.
Hoezit 5: Die wonderwêreld van voëls deur Fanie Viljoen en Jaco Jacobs
EAN: 9780799373950
Cats: Afrikaans, Children, Nature, Non-fiction, South Africa
Tags: Afrikaans, Algemene Kennis, Children, Fanie Viljoen, Hoezit 5: Die wonderwêreld van voëls, Hoezit!, Hoezit-reeks, Jaco Jacobs, Kinderboeke, Kinders, LAPA Uitgewers, Nature, Natuur, New Releases, Non-fiction, Reeks, South Africa
« Read Francois Ferreira’s GINJA Food and Lifestyle Magazine Editor’s Note – Celebrating the Diversity of Africa
Wen een van vier boeke vir kinders, onder meer Hoezit 5: Die wonderwêreld van voëls en Middernagklub »